Niigatos prefektūra

Niigatos prefektūra () – Japonijos prefektūra, įsikūrusi Honšiū saloje, Japonijos jūros pakrantėje. Sostinė – Niigata. Pats prefektūros pavadinimas Niigata reiškia „Naujoji lagūna“.

 Istorija 

Seniau Niigatos prefektūros vietoje buvo Ečigo ir Sado žemės. Sengoku laikotarpiu jos buvo valdomos Kenšio Uesugio.

Niigatos miestas yra didžiausias ir svarbiausias miestas prefektūroje, taip pat – svarbus uostas nuo pat XIX a. vid., kai M. Peris Kanagavos sutartimi privertė japonus įteisinti prekybą su užsienio valstybėmis. Niigatos miesto uostas tapo pirmuoju uostu prie Japonijos jūros, skirtu Japonijos ir užsienio valstybių prekybai.

Ecuzankajaus organizacija, kuriai vadovavo ministras pirmininkas Tanaka Kakuei, buvo labai įtakinga tobulinant infrastruktūras šioje prefektūroje XX a. septintajame ir aštuntajame dešimtmečiuose: organizacijos iniciatyva nutiesti Joetsu Shinkansen geležinkelis ir Kanecu greitkelis (susisiekimui su Tokijumi).

2004 m. spalio 23 d. Čiuecu žemės drebėjimas sukrėtė Niigatos prefektūroje esantį Odžiją.

2006 m. sausio 6 d. prefektūroje siautusi stipri sniego audra sukėlė daug liūdnų padarinių: mažiausiai 71 žmogus žuvo, virš 1000 buvo sužeistų.

 Geografija 

Niigatos prefektūra iš šiaurės vakarų į šiaurės rytus 240 km tęsiasi išilgai Japonijos jūros pakrante. Prefektūrai taip pat priklauso Sado sala.

Prefektūra priskiriama ir prie Hokuriku, ir prie Košinecu regionų.

Prefektūra paprastai skirstoma į keturias zonas: Džioecu (pietuose), Čiuecu (centre), Kaecu (šiaurėje) ir Sado salą. Prefektūroje taip pat yra Šinano, ilgiausios Japonijos upės, žiotys.

 Miestai 

Niigatos prefektūroje yra 20 miestų:
 Aganas
 Gosenas
 Itoigava
 Džioecu
 Kamas
 Kašivadzakis
 Minamiuonuma
 Micukė
 Murakamis
 Mijokas Nagaoka
 Niigata (sostinė)
 Odžija
 Sadas
 Sandžis
 Šibata
 Tainajus
 Tokamačis
 Cubamė
 Uonuma

 Miesteliai ir kaimai 

Pateikiami miesteliai ir kaimai kiekvienoje apskrityje:
 Higašikanbaros apskritis
 Aga
 Ivafunės apskritis
 Arakava
 Asahis (žadama jungti)
 Avašimaura (žadama jungti)
 Kamihajašis (žadama jungti)
 Sanpokas (žadama jungti)
 Sekikava Karivos apskritis
 Kariva
 Kitakanbaros apskritis
 Seiras
 Kitauonumos apskritis
 Kavagučis
 Minamikanbaros apskritis
 Tagamis Minamiuonumos apskritis
 Judzava
 Nakauonumos apskritis
 Cunanas
 Nišikanbaros apskritis
 Jahikas
 Santo apskritis
 Idzumodzakis

 Miestų ir kaimų susijungimai 

Nuo 2001 m. iš viso įvykdyta 15 miestų ir kaimų sujungimų. Paskutinis įvyko 2006 m. kovo 20 d., kai prie Cubamės miesto buvo prijungti Bunsujus ir Jošida.

 Ateityje planuojami susijungimai 

2008 m. balandžio mėn. planuojama prie Murakamio prijungti Asahį, Avašimaurą, Kamihajašį ir Sanpoką.

 Ekonomika 

Pagrindinė prefektūros pramonės šaka – žemės ūkis. Ryžiai – pagrindinis produktas. Jų šioje prefektūroje užauginama beveik daugiausiai Japonijoje (daugiausiai užauginama Hokaido prefektūroje, Niigatos prefektūrai tarp visų Japonijos prefektūrų priklauso 2 vieta). Šioje prefektūroje taip pat randama naftos.

 Nuorodos 

 Oficiali Nijigatos prefektūros svetainė  (reikalinga Macromedia Flash programa)
 Niigata JET tinklalapis